DA Den Europæiske Unions Tidende C 93/7

Domstolens dom (Tiende Afdeling) af 6. februar 2014 — E. ON Global Commodities SE, tidligere E.On Energy Trading SE mod Agenția Națională de Administrare Fiscală — Direcția Generală de Soluționare a Contestațiilor og Direcția Generală a Finanțelor Publice a Municipiului București — Serviciul de administrare a contribuabililor nerezidenți (anmodning om præjudiciel afgørelse fra Curtea de Apel București — Rumænien)

(Sag C-323/12) (1)

(Direktiv 79/1072/EØF - det fælles merværdiafgiftssystem - afgiftspligtige personer, der har hjemsted i en anden medlemsstat - foranstaltninger til tilbagebetaling af moms - afgiftspligtige personer, som har udpeget en fiskal repræsentant i medfør af bestemmelser i national ret, som var gældende inden tiltrædelsen af Unionen - ikke omfattet - begrebet »afgiftspligtige personer, der ikke er etableret i indlandet« - betingelse om manglende forretningssted - betingelse om manglende levering af goder eller ydelser - levering af elektricitet til en afgiftspligtig videreforhandler - direktiv 2006/112/EF - artikel 171)

2014/C 93/11

Processprog: rumænsk

Den forelæggende ret

Curtea de Apel București

Parter i hovedsagen

Sagsøger: E. ON Global Commodities SE, tidligere E.On Energy Trading SE

Sagsøgte: Agenția Națională de Administrare Fiscală — Direcția Generală de Soluționare a Contestațiilor og Direcția Generală a Finanțelor Publice a Municipiului București — Serviciul de administrare a contribuabililor nerezidenți

Sagens genstand

Anmodning om præjudiciel afgørelse — Curtea de Apel Bucuresti — fortolkning af artikel 1, 3, 4 og 6 i Rådets ottende direktiv 79/1072/EØF af 6. december 1979 om harmonisering af medlemsstaternes lovgivning om omsætningsafgifter — foranstaltninger til tilbagebetaling af merværdiafgift til afgiftspligtige personer, der ikke er etableret i indlandet (EFT L 331, s. 11) — tilbagebetaling af moms i en medlemsstat til afgiftspligtige personer etableret i en anden medlemsstat, som i den førstnævnte medlemsstat har udpeget en fiskal repræsentant i henhold til de nationale bestemmelser, som var gældende før denne medlemsstats tiltrædelse af Unionen — betingelse om den afgiftspligtige persons manglende momsregistrering i den pågældende medlemsstat, for at der kan ske tilbagebetaling — begrebet yderligere betingelse i forhold til betingelserne fastsat i artikel 3 og 4 direktiv 79/1072/EØF — forenelighed henset til samme direktivs artikel 6 — direkte virkning af artikel 3 og 4 i direktiv 79/1072/EØF

Konklusion

Bestemmelserne i Rådets ottende direktiv 79/1072/EØF af 6. december 1979 om harmonisering af medlemsstaternes lovgivning om omsætningsafgifter — foranstaltninger til tilbagebetaling af merværdiafgift til afgiftspligtige personer, der ikke er etableret i indlandet, sammenholdt med artikel 38, 171 og 195 i Rådets direktiv 2006/112/EF af 28. november 2006 om det fælles merværdiafgiftssystem, som ændret ved Rådets direktiv 2007/75/EF af 20. december 2007, skal fortolkes således, at en afgiftspligtig person, der er etableret i en medlemsstat, og som har foretaget levering af elektricitet til en afgiftspligtig videreforhandler etableret i en anden medlemsstat, kan påberåbe sig ottende direktiv 79/1072 i denne anden medlemsstat med henblik på at opnå tilbagebetaling af betalt indgående merværdiafgift. Denne ret udelukkes ikke af den omstændighed i sig selv, at der er udpeget en fiskal repræsentant, som er registreret med hensyn til merværdiafgift i denne sidstnævnte stat.

(1) EUT C 295 af 29.9.2012.